Бельгияда 2 километр узунликдаги ифторлик дастурхони ёйилди
ASTANА. Кazinform — Бельгиянинг Фламанд минтақасидаги Боргерхаут шаҳрида якшанба оқшомида узунлиги камида 2 километр бўлган ифторлик дастурхони ёйилди.
Ифторлик тадбири Тюрнхаутсебаан кўчасида ташкил этилди. Унга 6 мингга яқин одам йиғилган.
"Бу йил католикларнинг Пасхаси мусулмонларнинг муқаддас Рамазон ойи ўрталарига тўғри келади. Шунинг учун биз ифторликка кўпроқ одамларни йиғишни хоҳладик", - деди Бельгиядаги турли диаспораларни бирлаштирган FMV ташкилоти вакили Латифа Эль Морабит.
Ифторликка ташриф буюрганлар Фаластин гуручли таомлари, макарон салати ёки Марокаш ошидан татиб кўрдилар.
Ўтган йили Боргерхаутда 1 километрлик дастурхон бошида ифторлик уюштирилди. Туман ҳокимлиги ташаббуси билан жорий йилда яна бир километр қўшилди.
Бельгия оммавий ахборот воситаларининг қўшимча қилишича, Қатарнинг Al Jazeera телеканали Боргерхаутдаги "рекорд"га алоҳида репортаж бағишлаган.